CELEX: C2006/165/07
Language: et
Date: 2006-07-15 00:00:00
Title: Kohtuasi C-169/04: Euroopa Kohtu (kolmas koda)  4. mai 2006.  aasta otsus (VAT and Duties Tribunal, London'i (Ühendkuningriik) eelotsusetaotlus) — Abbey National plc (koos menetluses osaleva Inscape Investment Fund'iga)  versus  Commissioners of Customs & Excise (Kuues käibemaksudirektiiv — Artikli 13 B osa punkti d alapunkt 6 — Eriotstarbeliste investeerimisfondide haldamine — Maksuvabastus —  Haldamise  mõiste — Depoopanga ülesanded — Haldamisülesannete delegeerimine)

15.7.2006   
            
            
               ET
            
            
               Euroopa Liidu Teataja
            
            
               C 165/4
            
         Euroopa Kohtu (kolmas koda) 4. mai 2006. aasta otsus (VAT and Duties Tribunal, London'i (Ühendkuningriik) eelotsusetaotlus) — Abbey National plc (koos menetluses osaleva Inscape Investment Fund'iga) versus Commissioners of Customs & Excise
   (Kohtuasi C-169/04) (1)
   
   (Kuues käibemaksudirektiiv - Artikli 13 B osa punkti d alapunkt 6 - Eriotstarbeliste investeerimisfondide haldamine - Maksuvabastus - “Haldamise” mõiste - Depoopanga ülesanded - Haldamisülesannete delegeerimine)
   (2006/C 165/07)
   Kohtumenetluse keel: inglise
   Eelotsusetaotluse esitanud kohus
   VAT and Duties Tribunal, London
   Põhikohtuasja pooled
   
      Hageja: Abbey National plc (koos menetluses osaleva Inscape Investment Fund'iga)
   
      Kostja: Commissioners of Customs & Excise
   Kohtuasja ese
   Eelotsusetaotlus — VAT and Duties Tribunal, London — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 13 B osa punkti d alapunkti 6 tõlgendamine — Eriotstarbeliste investeerimisfondide haldamise maksust vabastamine — Ulatus
   Resolutiivosa
   
               1.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 13 B osa punkti d alapunktis 6 nimetatud eriotstarbeliste investeerimisfondide “haldamise” mõiste on ühenduse õiguse autonoomne mõiste ja selle sisu ei või liikmesriigid muuta.
            
         
               2.
            
            
               Kuuenda direktiivi 77/388 artikli 13 B osa punkti d alapunkti 6 tuleb tõlgendada nii, et fondide haldamis- ja raamatupidamisteenused, mida osutab kolmandaks isikuks olev fondivalitseja, kuuluvad selle sättes nimetatud “eriotstarbeliste investeerimisfondide haldamise” mõiste alla siis, kui nad igakülgselt hinnates moodustavad eraldi terviku ja kui nad on nende fondide haldamisele omased ja olulised.
               Seevastu ei kuulu selle mõiste alla sellised depoopanga ülesannetele vastavad teenused, mis on märgitud nõukogu 20. detsembri 1985. aasta direktiivi 85/611/EMÜ avatud investeerimisfonde (UCITS) käsitlevate õigus- ja haldusnormide kooskõlastamise kohta artikli 7 lõigetes 1 ja 3 ning artikli 14 lõigetes 1 ja 3.
            
         
      (1)  ELT C 146, 29.5.2004.